Håkon Nilsen

Håkon Nilsen (1913–1976) var en norsk sjøforsvarssoldat   (befalingsmann) under den andre verdenskrig. Han ble også kalt «Torpedo-Nilsen»  fordi han var dyktig torpedospesialist.

Nilsen deltok i forsvaret av Norge i 1940. Senere tjenestegjorde han blant annet på jageren «Stord», der han deltok i konvoier til Murmansk, slaget ved Nordkapp og i landgangen i Normandie.

 Andre verdenskrig 
Han var besetningsmedlem om bord på mineleggeren «Olav Trygvasson» i 1935 og under nøytralitetsvakten 31. august 1939 til 9. februar 1940 om bord på torpedobåt «Storm». Fra 9. februar 1940 til 28. februar 1940 var han bestningsmedlem på depotskipene på Marineholmen ved Bergenhus festning. Ved Tysklands angrep på Norge i 1940 tjenestegjorde han på jageren «Draug»Nils Bjørnsson: Å være eller ikke være. Under Orlogsflagget i Den annen verdenskrig, Haakonsvern: Sjømilitære samfund ved Norsk tidsskrift for sjøvesen, 1994, s. 39. som tok det tyske handelsfartøyet «Mainz» i Karmsundet og som etter at det ble angrepet av tyske fly, ble ført til Sullom Voe på Shetland med 67 tyske krigsfanger. Etter å ha gjennomgått The Royal Navy skoleavdeling i Port Edgar, ble Nilsen beskikket som maskingeværskytter og torpedospesialist om bord på undervannsbåt «B1» hvor han tjenestegjorde i tiden 13. mars 1942 til 31. august 1943.

Håkon Nilsen tjenestegjorde  fra 3. september 1943 på torpedojageren H.Nor.Ms «Stord» som deltok i senkingen av det tyske slagskipet «Scharnhorst» utenfor Nordkapp 2. juledag 1943, i det som er kjent som slaget ved Nordkapp. Nilsen var med og avfyrte torpedoer mot «Scharnhorst».

Håkon Nilsen traff med to torpedoer og bidro sterkt til at det tyske slagskipet ble senket.Stavanger Aftenblad, 13. oktober 1945: «Scharnhorst fikk sitt banesår av en Stavanger-mann, Håkon Nilsen sendte torpedoene mot den fra 1000 meters hold».

Nilsen deltok i Operasjon Overlord, invasjonen i Normandie.


 Etter krigen 
I januar 1946 ble Nilsen ansatt som fengselsbetjent i Stavanger. I januar 1947 ble han ansatt som brannformann ved Stavanger brannvesen. I tillegg til sin stilling ved brannvesenet, var han også instruktør innen brannvern i Skipsfartens Arbeidsgiverforening.

I 1969 ble han alvorlig skadet under en eksplosjonsartet brann. Til tross for skadene, var Nilsen dykker, leder av første utrykningslag og røykdykkerleder helt til han ble førtidspensjonert i 1974.

Han var medlem av Norges Orlogsforbund.

 Utmerkelser 
For sin krigsinnsats ble Nilsen tildelt Krigsmedaljen med 3 stjerner, Deltagermedaljen med rosett og Haakon VIIs 70-årsmedalje, samt de britiske medaljene 1939–1945 Star, Atlantic Star med France and Germany spenne, Defence Medal og War Medal 1939–1945.«Håkon Nilsen hedret post mortem», Stavanger Aftenblad, 9. oktober 2014, del 2, s. 10.«Som den aller første norske krigsveteran er stavangermannen Håkon Nilsen (1913-1976), hedret post mortem for sin krigsinnsats med den britiske utmerkelsen Arctic Star for å ha vært beskikket som torpedokommandør i hele atten Murmansk-konvoier under andre verdenskrig ombord den norske norske torpedojageren «Stord».»

I 2014 ble Nilsen som første norske krigsveteran hedret post mortem for sin krigsinnsats med den britiske utmerkelsen  Arctic Star for å ha deltatt i 20 Murmansk-konvoier. Winston Churchill beskrev konvoiene som «verdens verste reise».«Arctic Convoys 1941-45: 'The worst journey in the world'», The Independent, 20. oktober 2011. Lest 1. mars 2015. Sitat: «Winston Churchill called the Allied Arctic convoys to Russia between 1941 and 1945 “the worst journey in the world”.»

 Referanser 

 Litteratur 
 Nils Bjørnsson: Å være eller ikke være. Under Orlogsflagget i Den annen verdenskrig, Haakonsvern: Sjømilitære Samfund, 1994. Fulltekstutgave fra Nasjonalbiblioteket 
 John Winton: The Death of the Scharnhorst, 2003. ISBN 978-0-304-35697-3. 
 Sigurd Valvatne: Med norske ubåter i kamp,   ISBN 8290069014.

 Eksterne lenker 
 Programserien Evig heder episode 3:6 av Magne Misje. Fra 37:00 forteller besetningsmedlemmene Einar Møllerhaug fra Haugesund og Ragnar Michelsen fra Bergen om sine opplevelser om torpedobesetningen om bord på HNoMS «Stord»
 Krigsseilerregisteret: https://www.krigsseilerregisteret.no/no/sjofolk/624659/

Kategori:Soldater i Sjøforsvaret
Kategori:Norsk militært personell under andre verdenskrig
Kategori:1939–1945 Star
Kategori:Haakon VIIs 70-årsmedalje
Kategori:Personer fra Stavanger kommune
Kategori:Artikler i sjøfart-prosjektet
Kategori:Brannkonstabler